Rikunarita-ORG/Wikinium huggingface dataset:
# Box (šport)

Box
Boxerský ring
**Box**, **boxing** alebo **pästiarstvo** je olympijská športová disciplína. Bola súčasťou aj starých olympijských hier. V boxe proti sebe stoja dvaja súperi v ringu ohraničenom lanami. Pri zápase používajú údery pästí, ktoré sú chránené rukavicami. Existujú 3 základné údery: direkt, hák a zdvihák. Súperi sa snažia zasiahnuť súpera tak, aby získali za každý úder bod, prípadne aby dosiahli KO (z ang. *knockout)* – ukončenie zápasu tým, že súper nie je ďalej schopný zápasiť.

## Dejiny

Prvé vyobrazenia boxu sú z dôb 3 000 až 2 000 rokov pred Kristom na sumerských a egyptských reliéfových vázach a sochách. Existuje niekoľko druhov boxu, ktoré sa vyvíjali v iných krajinách, známy romina
je napríklad francúzsky box alebo thajský box, ktoré sa líšia pravidlami. Moderný box sa vyvíjal hlavne v Anglicku, kde sa prvé zápasy konali bez rukavíc. Prvé zápasy sa konali bez oficiálnych pravidiel, no bolo neetické udierať súpera, pokiaľ ležal na zemi alebo udierať pod pás.

## Súčasnosť

V súčasnosti sa box rozdeľuje na tzv. amatérsky box, a na profesionálny box. Najväčším rozdielom medzi nimi je to, že v amatérskom (olympijskom) sa používajú helmy na ochranu hlavy, a boxuje sa menej kôl než je to v profi ringu (obvykle 3x3 minúty). Dnes je box veľmi prestížny šport, niektorí boxeri sa radia medzi najlepšie platených športovcov v súčasnosti. Box je podľa ESPN.com najťažší šport.

## Súčasné váhové kategórie

Muži – elita a kadeti
* Ľahká mušia – nad 46 kg do 49 kg
* Mušia – nad 49 kg do 52 kg
* Bantamová – nad 52 kg do 56 kg
* Ľahká – nad 56 kg do 60 kg
* Ľahká velterová – nad 60 kg do 64 kg
* Velterová – nad 64 kg do 69 kg
* Stredná – nad 69 kg do 75 kg
* Poloťažká – nad 75 kg do 81 kg
* Ťažká – nad 81 kg do 91 kg
* Superťažká – nad 91 kg

*Tieto váhové kategórie sú platné od 1. septembra 2010*

Ženy – elita a kadetky
* Ľahká mušia – nad 45 do 48 kg
* Mušia – nad 48 kg do 51 kg
* Bantamová – nad 51 kg do 54 kg
* Pérová – nad 54 kg do 57 kg
* Ľahká – nad 57 kg do 60 kg
* Ľahká velterová – nad 60 kg do 64 kg
* Velterová – nad 64 kg do 69 kg
* Stredná – nad 69 kg do 75 kg
* Stredne ťažká - nad 75 kg do 81 kg
* Ťažká – nad 81 kg

*Tieto váhové kategórie sú platné od 1. septembra 2010*

Juniori, juniorky
* Pinová – do 46 kg
* Ľahká mušia – nad 46 kg do 48 kg
* Mušia – nad 48 kg do 50 kg
* Ľahká bantamová – nad 50 kg do 52 kg
* Bantamová – nad 52 kg do 54 kg
* Pérová – nad 54 kg do 57 kg
* Ľahká – nad 57 kg do 60 kg
* Ľahká velterová – nad 60 kg do 63 kg
* Velterová – nad 63 kg do 66 kg ľahká stredná – nad 66 kg do 70 kg
* Stredná nad 70 kg do 75 kg
* Poloťažká – nad 75 kg do 80 kg
* Ťažká – nad 80 kg

*Tieto váhové kategórie sú platné od 1. septembra 2010*

## Referencie
# Palatalizácia

**Palatalizácia** alebo **zmäkčovanie** alebo **mäkčenie** je spôsob obmeny výslovnosti hlások, ktoré sa vyslovia chrbtom jazyka zdvihnutým ku tvrdému podnebiu (lat. palatum durum – tvrdé podnebie).

Pri prepise výslovnosti sa v Medzinárodnej fonetickej abecede označuje horným indexom [ʲ] za príslušným symbolom, napr. [tʲ].
# Védčina

**Védčina** alebo **jazyk véd** alebo **védsky sanskrit** je staršia forma sanskritu (ojedinele považovaná za samostatný jazyk). Boli v ňom písané védy, najstaršie hinduistické literárne pamiatky.
# Uttarákhand

|  |
| --- |
| Uttarákhand (उत्तराखण्ड) |
| Uttarakhand |
| federálny štát |
| Štát |  India |
|  |
| Súradnice | ﻿ / ﻿ |
| Hlavné mesto | Dehrádún |
|  |
| Rozloha | 53 566 km² (5 356 600 ha) |
|  |
| Obyvateľstvo | 8 489 349 (*2001*) *19.* |
| Hustota | 158,48 obyv./km² |
|  |
| Vznik | 9. november 2000 |
| Guvernérka | Margaret Alva |
|  |
| Časové pásmo | UTC+5:30 |
| ISO 3166-2 | IN-UL |
|  |
| Oficiálny jazyk | hindčina |
| Počet okresov | 13 |
|  |
|  |
| Wikimedia | © OpenStreetMap Interaktívna mapa
 |
|  |
| **Webová stránka:**  ua.nic.in |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Uttarákhand** (po hindsky उत्तराखण्ड - *Uttarākhanḍ*; do roku 2006 **Uttaránčal** alebo **Uttaráňčal**) je indický štát nachádzajúci sa na severe krajiny. Nachádza sa v Himalájach a vznikol v roku 2000 odlúčením niekoľkých okresov od štátu Uttarpradéš a stal sa 27. štátom Indie. Hraničí s autonómnou oblasťou Tibet na severe, s Nepálom na východe a s Indickými štátmi Uttarpradéš na juhu, Harijána na západe a Himáčalpradéš na severozápade.

## Referencie

## Iné projekty

Commons* Commons ponúka multimediálne súbory na tému **Uttarákhand**
# Medzinárodná námorná organizácia

|  |  |  |
| --- | --- | --- |
|

|  |  |
| --- | --- |
|  | International Maritime Organisation Medzinárodná námorná organizácia |

 |
|  |
| Zástava IMO |
| Typ organizácie | Agentúra |
| Skratka | IMO |
| Hlavný predstaviteľ |  Efthimios E. Mitropoulos |
| Stav | aktívna |
| Rok založenia | 1948 |
| Sídlo |  Londýn, Spojené kráľovstvo |
| Web | www.imo.org |

**Medzinárodná námorná organizácia** (*International Maritime Organisation*, IMO) je medzinárodná organizácia so štatútom zvláštnej agentúry OSN s cieľom koordinovať medzinárodnú námornú bezpečnosť a predchádzať znečisteniu morských vôd. Sídli v Londýne. Slovensko je členom IMO od roku 1993.

## História

Dohovor o vzniku medzinárodnej organizácie bol prijatý v Ženeve v roku 1948 a prvé zasadnutie IMO sa konalo v roku 1959. Od svojho vzniku sa organizácia zaoberala a zaoberá problematikou námornej dopravy, vrátane bezpečnosti, ochrany životného prostredia, námorného práva, technickej spolupráce a námornej bezpečnosti.

## Medzinárodné dohovory

IMO je zdrojom približne 60 právnych nástrojov z oblasti námornej bezpečnosti, námorného obchodu a ochrany morského životného prostredia. Medzi najdôležitejšie patria:

* Medzinárodný dohovor o bezpečnosti ľudského života na mori (SOLAS)
* Medzinárodný dohovor o zabránení znečisťovaniu z lodí (MARPOL)
* Medzinárodný dohovor o normách výcviku, kvalifikácie a strážnej služby námorníkov (STCW)
* Dohovor o medzinárodných pravidlách na zabránenie zrážkam na mori (COLREG)

## Medzinárodné kódy

* Medzinárodný kódex signálov (INTERCO)
* Medzinárodný námorný kódex pre nebezpečné tovary (IMDG)

## Štruktúra

Činnosť Medzinárodnej námornej organizácie je rozdelená do jednotlivých výborov a podvýborov:

1. Výbor pre námornú bezpečnosť
	* Podvýbor pre bezpečnosť plavby
	* Podvýbor pre rádiokomunikácie, vyhľadávanie a záchranu
	* Podvýbor pre štandardy výcviku, kvalifikácie a strážnej služby
	* Podvýbor pre stabilitu, vodorysky a bezpečnosť rybárskych plavidiel
	* Podvýbor pre dizajn a vybavenie lodí
	* Podvýbor pre požiarnu ochranu
2. Výbor pre ochranu morského životného prostredia
	* Podvýbor pre implementáciu vlajkového štátu
	* Podvýbor pre množstvovú prepravu kvapalín a plynov
	* Podvýbor pre nebezpečný náklad, pevný náklad a kontajnery
3. Výbor pre technickú spoluprácu
4. Právny výbor
5. Sprostredkovací výbor

## Externé odkazy

* Medzinárodná námorná organizácia (en)
# Angloamerika

Poloha
**Angloamerika** je termín, ktorý označuje časti amerického svetadielu, v ktorých je úradným jazykom angličtina alebo majú výrazné historické, etnické, lingvistické a kultúrne spojenie s Anglickom, Spojeným kráľovstvom alebo Britskými ostrovmi vo všeobecnosti.

Alternatívne je to časť anglosféry. Je odlišná od Latinskej Ameriky, čo je zas región Ameriky, kde sa používajú románske jazyky (hlavne francúzština, španielčina a portugalčina).

Patria sem Spojené štáty a Kanada v Severnej Amerike, pričom tento termín sa často používa ako súhrnné označenie týchto dvoch krajín. V Strednej a Južnej Amerike sem patrí Belize, Guyana, Jamajka a niekoľko karibských štátov, napríklad Bermudy. Surinam *nie je* súčasťou Angloameriky, pretože úradným jazykom je tu holandčina, podobne ako v Holandských Antilách a Arube. Angličtina je úradným jazykom aj na Falklandoch.
# Pravicový extrémizmus

**Pravicový extrémizmus** (iné názvy: **krajná pravica**, **extrémna pravica**, **ultrapravica**) je jedna z foriem politického extrémizmu. Presnejšie ide o súhrnné označenie rôznych antidemokratických snažení, ktoré patria na pravý okraj bežného politického spektra "pravica - ľavica". Spomínaná antidemokratickosť spočíva najmä odmietaní demokratického ústavného zriadenia a fundamentálnej rovnosti medzi ľuďmi. Politické strany pravicového extrémizmu väčšinou propagujú "silný štát", agresívny nacionalizmus a odpor proti cudzím etnickým skupinám. V širšom zmysle možno do pravicového extrémizmu zahrnúť aj určité formy (historického či moderného) terorizmu.

Protipólom pravicového extrémizmu je ľavicový extrémizmus.

## Pravicový extrémizmus podľa MV SR

Na stránkach slovenského Ministerstva vnútra Slovenskej republiky bola svojho času[kedy?] (bez uvedenia zdroja) uvedená nasledujúca definícia pravicového extrémizmu: *„súhrn postojov, spôsobov správania a akcií, ktoré sú buď organizované alebo nie, ktoré vychádzajú z rasisticky alebo etnicky podmienenej sociálnej nerovnosti človeka, vyžadujú etnickú homogenitu národa a odmietajú princíp rovnosti zakotvený vo Všeobecnej deklarácii ľudských práv, zdôvodňujú prednosť spoločenstva pred indivíduom, odmietajú pluralizmus hodnôt liberálnej demokracie a demokraciu chcú definovať ako spiatočnícku“*.

Pravicový extrémizmus je teda charakteristický nasledujúcimi prvkami:

* je antipluralistický a podnecuje strach pred spoločenskou rôznorodosťou
* odmieta myšlienku ľudských práv, hlavne ľudskej dôstojnosti ako i práva na slobodu a rovnosť
* uprednostňuje autoritatívny vodcovský štát, a preto je antidemokratický
* je antiparlamentaristický, pretože odmieta súťaženie politických strán a preferuje homogénne národné spoločenstvo
* je antiinštitucionálny, odmieta deľbu moci
* je verejne alebo skryto rasistický a/alebo antisemitský
* vo všeobecnosti je nepriateľský voči cudzincom, odmieta „iných“ alebo „cudzích“, ako i tých, ktorí sa za týchto ľudí zasadzujú
* je vypäto nacionalistický a nepriateľský voči ostatným štátom
* podporuje revizionizmus, v ktorom bagatelizuje význam nacistického štátu alebo ho dáva za príklad, či relativizuje a popiera holokaust
* je náchylný páchať násilie, vo vlastných radoch toleruje neonacistov a vojenské násilie
* znevažuje všetkých, ktorí sa odkláňajú od noriem, ktoré stanovili samotní extrémisti, ako napr. homosexuáli, postihnutí ľudia, etnické menšiny alebo politicky inak zmýšľajúci ľudia."

## Hayek

Podľa ekonóma a filozofa F. A. Hayeka (a jeho prívržencov najmä z rakúskej ekonomickej školy) boli taliansky fašizmus a nemecký národný socializmus (čo sú vzorové prípady pravicového extrémizmu) čisto z hľadiska ich vzťahu ku štátu socialistickými (a teda ľavicovými) smermi, lebo presadzovali silný štát a to je podľa neho typický atribút ľavice. Ostatné atribúty týchto hnutí autor neanalyzoval.

## Pozri aj

* Krajná ľavica
* Politický kompas

## Referencie
# Sitemaps

**Sitemaps** je súbor, ktorý má za úlohu pomôcť internetovým vyhľadávačom spoznať štruktúru webovej lokality.

V najjednoduchšej forme býva súbor Sitemaps spravidla v XML formáte a ukladá sa do koreňového adresára. Obsahuje zoznam URL jednotlivých podstránok spolu s ich ďalšími metadátami (poslednú aktualizáciu, plánovanú frekvenciu zmien a dôležitosť adresy podstránky vo vzťahu k indexovej stránke webovej lokality). Je teda predpoklad, že podľa tohto zoznamu sa zvýši efektívnosť a radenie výsledkov práce pre vyhľadávacích robotov (webcrawlery: Googlebot, YahooSeeker, Holmes, Jyxobot...). Roboti takto dokážu lepšie triediť stránky lokality a vyčleniť stránky, ktoré k lokalite nepatria. Hoci sa odporúča využívať formát XML, moderné vyhľadávače ako Google akceptujú aj formáty RSS, mRSS, Atom 1.0 či TXT.

Aj keď aplikácia súboru Sitemaps je súčasťou operácií spojených s optimalizáciou webovej lokality má iba podpornú funkciu, ktorá má zlepšiť prehľadnosť lokality a v žiadnom prípade nie je záväzným garantom toho, že stránky budú registrované v internetových prehliadačoch.

## Referencie
# Wear OS

Moto 360
**Wear OS** (predtým **Android Wear**) je verzia operačného systému Android určená pre inteligentné hodinky a inú nositeľnú elektroniku. Spárovaním s mobilným telefónom s Androidom 4.3 a novším alebo iOS 8.2 a novším integruje technológiu Google Now a mobilné notifikácie v hodinkách. Tiež pridáva možnosť sťahovať aplikácie z Google Play Store.

Android Wear podporuje Bluetooth a Wi-Fi konektivitu, ako aj rad funkcií a aplikácií. Podporované zariadenia zahŕňajú Motorola Moto 360, LG G Watch a Samsung Gear Live. Medzi výrobcov patria ASUS, Broadcom, Fossil, HTC, Intel, LG, MediaTek, Imagination Technologies, Motorola, Qualcomm, Samsung, Huawei, Polar a TAG Heuer.

Počas prvých šiestich mesiacoch dostupnosti sa predpokladá, že sa predalo vyše 720 000 inteligentných hodiniek s Android Wear. K 15. januáru 2016 mal Android Wear medzi 1 a 5 miliónmi inštalácií aplikácií. Predpokladá sa, že Android Wear má podiel asi 10% trhový podiel na inteligentných hodinkách v roku 2015.

## Zdroj

*Tento článok je čiastočný alebo úplný preklad článku Android Wear na anglickej Wikipédii.*
# Google Zápisník

**Google Zápisník** (angl. Google Notebook) bola bezplatná web aplikácia, ktorá umožňovala užívateľom ukladať a usporiadať textové poznámky a odkazy na webové stránky (prepojené s Google Záložky - Google Bookmarks) . Uložené poznámky bolo možné zdieľať či už s vymenovaným zoznamom užívateľov alebo verejne.

Zapísané poznámky bolo možné exportovať do Google Dokumentov.

Služba Google Zápisník bola ohlásená 10. mája 2006 a sprístupnená 15. mája 2006. Na začiatku roka 2009 Google oznámil, že zastavil vývoj služby a odporučil prejsť na službu Google Dokumenty. V júli 2012 bol Zápisník Google vypnutý a všetky údaje zo Zápisníka by teraz mali byť v službe Dokumenty Google.

## Pozri aj

* Google

## Externé odkazy

* Google Notebook - oficiálna stránka služby
# Rigvéda

Rigvéda
**Rigvéda** (iné názvy: **Rgvéda, R(i)gvéd, R(i)gvédah**; sanskritský kmeň: ऋग्वेद - *rgvéda*/iný prepis *rigvéda*, sanskritský nominatív: *r(i)gvédah*, hindská výslovnosť: *r(i)gvéd*; význam: *vedenie o veršoch*) je najstaršia a najdôležitejšia skupina textov tvoriacich védy, ktorá pozostáva zo zbierky hymnov vznikajúcej pomerne dlhú dobu a redigovanej pravdepodobne v 12. storočí pred Kr. Rigvéda obsahuje viac než 10 000 veršov usporiadaných do 1 028 hymnov a hádankových piesní v desiatich piesňových cykloch (mandaly). Základ védskeho náboženstva.

Rigvéda je najstarší prameň poznania predstáv o bohu a mytológii védskych Árijov.

## Ďalšia literatúra

* RADHAKRIŠNAN, Sarvapalli. *Indická filosofie*. Preklad Adolf Janáček. Vyd. I. Zväzok I. Praha : Nakladatelství Československé akademie věd, 1961. 734 s. S. 63 – 114.

## Externé odkazy

* FILIT – zdroj, z ktorého pôvodne čerpal tento článok.
# Arávalí

|  |
| --- |
| Arávalí |
| pohorie |
|  Cesta dažďovým pralesom v pohorí Arávalí, Dekanská plošina, Radžastan  |
| Štáty |  India,   Pakistan |
|  |
| Najvyšší bod | Gurušikhar  |
|  - výška | 1 721 m n. m. |
|  |
|

 Mapa hlavných riek a pohorí v Indii

 |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Arávalí** (doslova „rad vrcholov“) je pohorie v západnej Indii a východnom Pakistane. S dĺžkou približne 800 km vedie zo severovýchodu cez indické štáty Radžastan, Harijána a Gudžarát a pakistanské provincie Pandžáb a Sindh.

## Opis

Na severnom konci pohoria pokračuje ďalej ako samostatné kopce a skalnaté vyvýšeniny do indického štátu Harijána a končí blízko Dillí. Na juhu pohorie končí pri Palanpure blízko Ahmadábádu. Iba málo vrcholov je vyšších ako 1 000 m, najvyšším vrcholom je Gurušikhar (1 721 m) pri meste Mount Abu. V Radžastane sa pohorie takmer dotýka Udajpuru a tu z pohoria aj steká niekoľko riek, najmä Banas, Luni, Sakhi a Sabarmati.

Pohorie vzniklo v prekambrickom období počas tzv. aralsko-Dillskej orogenézy. Pohorie spojilo dva staršie útvary, čím vznikol stabilný Indický štít (kraton).

## Ťažba

Pohorie je pomerne bohaté na minerálne zdroje, takže zažilo roky nelegálnej ťažby, ktorá viedla k erózii v Radžastane a Harijáne. Z tohto vývoja plynie výrazné ekologické nebezpečie, pretože pohorie účinkuje ako prirodzená bariéra proti rozširovaniu Thárskej púšte.

V máji 2009, po mesiacoch verejných protestov a s podporou ekologických hnutí, zakázal najvyšší súd ťažbu v oblasti s rozlohou 448 km², ktorá bola pôvodne určená pre národný park. Tomuto rozhodnutiu predchádzal skorší rozsudok v roku 1994, ktorý s prísnymi podmienkami povolil obmedzenú ťažbu na princípe obnovenia prírodných zdrojov. Tieto podmienky boli viac-menej často porušováné. Navzdory tomu zostáva v pohorí mnoho nelegálnych baní, najmä v Radžastane.

## Referencie

## Galéria

* Arávalí v národnom parku Ranthambhore, Radžastan.
* Národný park Ranthambhore.
* Pohľad na pohorie z najvyššieho vrchu Gurušikhar, Radžastan.
* jazero v pohorí.
* Arávalí blízko mesta Udaipuru, Radžastan.

## Pozri aj

* Ábú (pohorie)

## Zdroj

*Tento článok je čiastočný alebo úplný preklad článkov Aravalli Range na anglickej Wikipédii a Aravalli na českej Wikipédii.*
# Narodenie

matka s novonarodeným dieťaťom
**Narodenie** (lat. *partus*) je začiatok samostatného života nového jedinca mimo tela matky, pôrod.

Narodenie filozofický tematizujú napríklad už Upanišády.

## Pozri aj

* matka
* tehotenstvo
* pôrod

## Iné projekty

WikicitátyCommonsWikislovník* Wikicitáty ponúkajú citáty od alebo o **Narodenie Commons ponúka multimediálne súbory na tému **Narodenie Wikislovník ponúka heslo **narodenie**

## Externé odkazy

* FILIT – zdroj, z ktorého pôvodne čerpal tento článok.
# Dráma

*Dráma v užšom zmysle znamená činohru ako dramatický žáner, t.j. obyčajne hru s vážnym dejom, ale netragickým koncom, pozri činohra (žáner)*
Divadelné masky komédie a tragédie: tradičná ikona dramatického žánru
**Dráma** je jeden z troch základných literárnych druhov, popri lyrike a epike. Vznikla v starovekom Grécku z náboženských osláv Dionýza, boha plodnosti a vína. Vyvinula sa z dialógu medzi hercom a zborom. Aischylos neskôr pridal 2. herca a Sofokles herca tretieho.

Jej základnými vlastnosťami sú:

* dialogická forma – dialóg musí byť dramatický, prostredníctvom neho sa vytvárajú charaktery postáv
* dramatický konflikt – ktorý vyvoláva dramatické napätie.

Charakteristické znaky:

* verš/próza
* sujetovosť
* dejovosť
* prítomný čas
* dynamické motívy
* dialogickosť
* hovorovosť
* obraznosť
* dianie (akčnosť)

## Dramatické žánre

* komédia
* tragédia
* činohra (=**dráma** v užšom zmysle)

### Kompozícia drámy

* vonkajšia
	+ dejstvá
	+ scény – výmena osôb
	+ výstupy – zmena počtu osôb
* vnútorná
	+ 1.úvod = expozícia
	+ 2.zápletka = kolízia
	+ 3.vyvrcholenie = kríza
	+ 4.dejový obrat = peripetia
	+ 5.rozuzlenie = katastrofa(v antickej dráme)

## Iné projekty

Commons* Commons ponúka multimediálne súbory na tému **Dráma**

## Zdroj

|  |  |
| --- | --- |
|  | Filmový portál Literárny portál Divadelný portál |

*
# Kid (film z roku 1921)

| *Kid* |
| --- |
|   |
|  |
| Základné informácie |
| **Originálny názov** | *The Kid* |
| **Žáner** | Dráma, Komédia, Melodráma |
| **Dĺžka** | 68 minút |
| **Štát** | USA |
| **Pôvodný jazyk** | Nemý film anglické titulky |
| **Rok** | 1921 |
| **Dátum uvedenia** | 21. január 1921 |
| **Spoločnosť** | First National Warner Home Video |
| Filmový štáb |
| **Réžia** | Charlie Chaplin |
| **Scenár** | Charlie Chaplin |
| **Produkcia** | Charlie Chaplin |
| **Hudba** | Charles Chaplin (zložená v 1971) |
| **Kamera** | Roland Totheroh |
| **Strih** | Charlie Chaplin (neuvedený) |
| Herecké obsadenie |
|
Obsadenie
* Charles Chaplin Edna Purviance Jackie Coogan
 |
| Ďalšie odkazy |
| **Commons** | Kid |
| IMDb |
| ČSFD |
|

|  |  |
| --- | --- |
|  |  Filmový portál |

 |

*The Kid*
Kid (ang. *The Kid*) je americká nemá dráma/komédia, ktorú napísal, produkoval, režíroval a hral Charlie Chaplin spolu so Jackiem Cooganom ako jeho adoptívny syn. Bol prvým celovečerným filmom Chaplina. Film mal obrovský úspech a získal druhý najväčší zárobok po filme *Štyria jazdci apokalypsy*.

## Obsadenie

* Charlie Chaplin ako The Tramp
* Edna Purviance ako The Woman
* Jackie Coogan ako The Kid ("John")
* Carl Miller ako The Man
* Tom Wilson ako Cop (neuvedený)
* Jack Coogan Sr ako Pickpocket / Guest / Devil (neuvedený)
* Henry Bergman ako Night Shelter Keeper (neuvedený)
* Lita Grey ako Flirtatious Angel (neuvedený)

## Iné projekty

Commons* Commons ponúka multimediálne súbory na tému **Kid (film z roku 1921)**

## Externé odkazy

* *The Kid* v Internet Movie Database (po anglicky)
* Kid na Rotten Tomatoes
# Trívium

**Trívium** (lat. trivium = trojcestie) je:

* v stredovekých školách pomenovanie pre gramatiku, rétoriku a logiku (dialektiku) ako nižší stupeň siedmich slobodných umení
* neskôr (v 18. st.) aj označenie pre čítanie, písanie a počítanie na elementárnych školách
* synonymum pre triviálka

## Pozri aj

* Sedem slobodných umení
* Kvadrívium

## Externé odkazy

* FILIT – zdroj, z ktorého pôvodne čerpal tento článok.
# Farmácia

**Farmácia** alebo **lekárnictvo** je zdravotnícky odbor vedecky aj prakticky zameraný na výskum liečiv a liekov, na získavanie vedeckých poznatkov o nich, na hodnotenie a kontrolu akosti
liečiv a liekov, na ich výrobu a rozdeľovanie, na organizáciu a riadenie farmaceutických funkcií, na výchovu a výuku odborníkov pre výkon farmaceutických funkcií a na získavanie, skladovanie a využitie dokladov o výkone týchto funkcií a odvetví v minulosti a súčasnosti. Spoločným zmyslom všetkých týchto funkcií je získavať liečivá, pretvárať ich na lieky a tieto vydávať v čase potreby, v potrebnom množstve a predpísanej akosti, aby mohli splniť svoju preventívnu, diagnostickú alebo terapeutickú úlohu.

Farmácia je odbor známy v gréckej kultúre, rímskej kultúre a arabskej kultúre.

Podľa Zákona 362/2011 Z.z. o liekoch a zdravotníckych pomôckach , ako aj podľa názoru odborníkov FaF UK je farmácia "skúšanie liekov, uvádzanie liekov na trh a uvádzanie zdravotníckych pomôcok na trh alebo uvádzanie zdravotníckych pomôcok do prevádzky, výroba liekov, veľkodistribúcia liekov, poskytovanie lekárenskej starostlivosti, zabezpečovanie a kontrola kvality, účinnosti a bezpečnosti liekov a zdravotníckych pomôcok".

## Externé odkazy

* FILIT – zdroj, z ktorého pôvodne čerpal tento článok.
* Zákon č. 362/2011 Z. z. o liekoch a zdravotníckych pomôckach[nefunkčný odkaz]
* Vyhláška MZ SR č. 129/2012 o požiadavkách na správnu lekárenskú prax
# Bachelor of Science

Dĺžka trvania titulu BSc alebo podobnej alternatívy     3 roky     4 roky     5 rokov     6 rokov
**Bachelor of Science** (slovensky bakalár vied, latinsky *Scientiae Baccalaureus*, skratka BSc, Bc., BS, B.Sc, SB, Sc.B.) je anglosaský akademický titul. Jeho slovenským ekvivalentom je titul bakalár. Udeľuje sa väčšinou po absolvovaní trojročného alebo štvorročného študijného odboru, v menšej miere po päťročnom či šesťročnom štúdiu (hlavne v Južnej Amerike).

## Referencie

## Zdroj

*Tento článok je čiastočný alebo úplný preklad článkov Bachelor of Science na českej Wikipédii a Bachelor of Science na anglickej Wikipédii.*
# Habilitácia

**Habilitácia** je dosiahnutie akademickej hodnosti docenta na vysokej škole alebo skrátené označenie pre habilitačné pokračovanie.

Habilitácia je výsledkom habilitačného pokračovania, ktorého súčasťou je obhajoba habilitačnej práce a habilitačná prednáška. Podmienky vymenúvania docentov presne neupravuje zákon, ale je v pôsobnosti vedeckej rady tej-ktorej vysokej školy.

## Referencie

## Iné projekty

CommonsWikislovník* Commons ponúka multimediálne súbory na tému **Habilitácia Wikislovník ponúka heslo **Habilitácia**

## Externé odkazy

* FILIT – zdroj, z ktorého pôvodne čerpal tento článok.